બેઈજિંગ: બે દિવસીય પ્રવાસ પર ચીન પહોંચેલા વડાપ્રધાન નરેન્દ્ર મોદી આજે વુહાનમાં છે. મોદીએ અહીં ચીનના રાષ્ટ્રપતિ શી જિનપિંગ સાથે મુલાકાત કરી. આ મુલાકાત દરમિયાન હુબેઈ મ્યુઝિયમમાં સાંસ્કૃતિક કાર્યક્રમની પ્રસ્તુતીની સાથે મોદીનું સ્વાગત કરવામાં આવ્યું. પ્રતિનિધિમંડળની સાથે બીજી વારની મુલાકાતમાં મોદીએ જિનપિંગને 2019માં અનૌપચારિક વાતચીત માટે ભારત આવવા આમંત્રણ આપ્યું. મોદીનો ચાર વર્ષમાં આ ચોથો ચીન પ્રવાસ છે. બંને નેતાઓની વચ્ચે 6 મુલાકાત થશે. શનિવાર સવારે બંને નેતા લેક કિનારે પગપાળા ફરશે, પછી બોટમાં બેસી ચર્ચા કરશે. આ મુલાકાતોને 'અનૌપચારિક શિખર વાર્તા' નામ આપવામાં આવ્યું છે.